
1211a

S p r á v a

Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 550/2003 Z. z. o probačných a  mediačných úradníkoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1211) v druhom čítaní 
___________________________________________________________________________


	Ústavnoprávny výbor Národnej rady podáva Národnej rade Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov správu o prerokovaní vládneho návrhu zákona, ktorým sa mení a dopĺňa zákon č. 550/2003 Z. z. o probačných a  mediačných úradníkoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1211).  



I.

Národná rada Slovenskej republiky uznesením č. 1438 z 21. apríla 2026 rozhodla o tom, že vládny návrh zákona, ktorým sa mení a dopĺňa zákon č. 550/2003 Z. z. o probačných a  mediačných úradníkoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1211) prerokuje v druhom čítaní a pridelila ho na  prerokovanie Ústavnoprávnemu výboru Národnej rady Slovenskej republiky, a to aj ako gestorskému výboru a určila lehotu na jeho prerokovanie v druhom čítaní v gestorskom výbore do začiatku rokovania schôdze Národnej rady Slovenskej republiky o tomto vládnom  návrhu zákona.

II.

	Poslanci Národnej rady Slovenskej republiky, ktorí nie sú členmi výboru, ktorému bol vládny návrh zákona pridelený, neoznámili v určenej lehote výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh zákona, ktorým sa mení a dopĺňa zákon č. 550/2003 Z. z. o probačných a  mediačných úradníkoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1211) prerokoval Ústavnoprávny výbor Národnej rady Slovenskej republiky a odporúčal ho Národnej rade Slovenskej republiky uznesením č. 456 z 21. mája 2026 schváliť. 

IV.

	Z uznesenia Ústavnoprávneho výboru Národnej rady Slovenskej uvedeného v III. bode tejto správy vyplývajú tieto pozmeňujúce a doplňujúce návrhy:

1. V čl. I bod 1 znie:
„1. V § 1 ods. 2 sa slová „Probačný a mediačný úradník vo funkcii vedúceho štátneho zamestnanca“ nahrádzajú slovami „Vedúci probačný a mediačný úradník“ a na konci sa pripája bodkočiarka a tieto slová: „to neplatí, ak ide o vykonávanie mediácie podľa § 2b ods. 2 a 3“.“.


Touto zmenou sa zosúlaďuje § 1 ods. 2 a 5 s § 3a, ktorý zavádza pojem „vedúci probačný a mediačný úradník“. 

Ústavnoprávny výbor NR SR

                                             		Gestorský výbor odporúča schváliť.


2. V čl. I sa za bod 2 vkladá nový bod 3, ktorý znie:
„3. V § 1 ods. 5 sa slová „probačný a mediačný úradník vo funkcii vedúceho štátneho zamestnanca“ nahrádzajú slovami „vedúci probačný a mediačný úradník“.“.

Nasledujúce body sa primerane prečíslujú.

Touto zmenou sa zosúlaďuje § 1 ods. 2 a 5 s § 3a, ktorý zavádza pojem „vedúci probačný a mediačný úradník“. 

Ústavnoprávny výbor NR SR

                                             		Gestorský výbor odporúča schváliť.


3. V čl. I bod 11 v § 3 ods. 6 sa slovo „páchateľ“ nahrádza slovom „obvinený“.

Ustanovenie § 3 ods. 6 sa terminologicky zosúlaďuje so  zvyškom zákona č. 550/2003 Z. z. o probačných a  mediačných úradníkoch a o zmene a doplnení niektorých zákonov [§ 2 ods. 1 písm. a) bod 1].   

Ústavnoprávny výbor NR SR

                                             		Gestorský výbor odporúča schváliť.


4. V čl. I 11. bode § 3 ods. 7 sa slová „poškodeným osobám“ nahrádzajú slovami „poškodenému“.
Ide o legislatívno-technickú úpravu, ktorou sa zosúlaďuje navrhovaná terminológia. Súčasné znenie § 3 používa pojem „poškodený“.

Ústavnoprávny výbor NR SR

                                             		Gestorský výbor odporúča schváliť.


5. V čl. I 13. bode § 3a ods. 1 písm. h) sa slová „technických zariadení“ nahrádzajú slovami „technických prostriedkov“.
Ide o legislatívno-technickú úpravu, ktorou sa zosúlaďuje navrhovaná terminológia. Rozhodnutie sa vykonáva technickými prostriedkami a nie zariadeniami.

Ústavnoprávny výbor NR SR

                                             		Gestorský výbor odporúča schváliť.


6. V čl. I bod 22 v § 6a písm. a) sa vypúšťajú slová „v rozsahu určenom probačným a  mediačným úradníkom“.
Rozsah povinností zasahujúcich do práv občanov musí byť explicitne stanovený zákonom alebo súdom. Uvedené slová tak môžu pôsobiť zmätočne a možno ich interpretovať spôsobom, že o rozsahu povinností „svojvoľne“ rozhoduje probačný a mediačný úradník. 

Ústavnoprávny výbor NR SR

                                             		Gestorský výbor odporúča schváliť.


7. V čl. III sa pred bod 1 vkladá nový bod 1, ktorý znie: 
„1. V §  3 ods. 4 sa za slovo „vykonať“ a za slová „výkon; predseda senátu“ vkladajú slová „alebo ním poverený probačný a mediačný úradník“.“. 

Nasledujúce body sa primerane prečíslujú. 

Návrh zákona sa v tejto časti výslovne zosúlaďuje s právnou úpravou navrhovanou v čl. II, podľa ktorej probačný a mediačný úradník koná a rozhoduje výlučne na základe poverenia sudcu. Z dôvodu právnej istoty sa tento regulatív premieta aj do čl. III.

Ústavnoprávny výbor NR SR

                                             		Gestorský výbor odporúča schváliť.


8. V čl. III bod 2 sa vypúšťajú slová „a § 5 ods. 1“.

Vzhľadom na zámer uvedený v bode 5 pozmeňujúceho návrhu sa primerane upravuje pôvodný novelizačný bod 2.

Ústavnoprávny výbor NR SR

                                             		Gestorský výbor odporúča schváliť.


9. V čl. III sa za bod 2 vkladá nový bod 3, ktorý znie:
„3. V § 5 ods. 1 sa za slová „predseda senátu“ vkladajú slová „alebo ním poverený probačný a  mediačný úradník“.“. 

Nasledujúce body sa primerane prečíslujú.


Návrh zákona sa v tejto časti výslovne zosúlaďuje s právnou úpravou navrhovanou v čl. II, podľa ktorej probačný a mediačný úradník koná a rozhoduje výlučne na základe poverenia sudcu.

Ústavnoprávny výbor NR SR

                                             		Gestorský výbor odporúča schváliť.


10. V čl. III bod 3 znie:
„3. V § 5 ods. 1 až 4 a § 6 ods. 1 sa za slová „Predseda senátu“ vkladajú slová „alebo ním poverený probačný a mediačný úradník“.“.

Návrh zákona sa v tejto časti výslovne zosúlaďuje s právnou úpravou navrhovanou v čl. II, podľa ktorej probačný a mediačný úradník koná a rozhoduje výlučne na základe poverenia sudcu.

Ústavnoprávny výbor NR SR

                                             		Gestorský výbor odporúča schváliť.


	Gestorský výbor odporúča hlasovať o uvedených pozmeňujúcich a doplňujúcich návrhoch (body 1 až 10) spoločne, s odporúčaním schváliť.


V.

	Ústavnoprávny výbor Národnej rady Slovenskej republiky ako gestorský výbor odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 550/2003 Z. z. o probačných a  mediačných úradníkoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1211) schváliť v znení pozmeňujúcich a  doplňujúcich návrhov uvedených v tejto správe. 

		Správa Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 550/2003 Z. z. o probačných a mediačných úradníkoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony v druhom čítaní (tlač 1211a) bola schválená uznesením Ústavnoprávneho výboru Národnej rady Slovenskej republiky č. 476 z 26. mája 2026.

	Týmto uznesením výbor zároveň poveril spravodajkyňu, poslankyňu Národnej rady Slovenskej republiky Zuzanu Plevíkovú, aby na schôdzi Národnej rady Slovenskej republiky informovala o výsledku rokovania Ústavnoprávneho výboru Národnej rady Slovenskej republiky a pri rokovaní o predmetnom vládnom návrhu zákona predkladala návrhy v  zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a určil poslancov Richarda Glücka, Adama Lučanského, Richarda Eliáša, Štefana Gašparoviča, Miroslava Čellára a Tibora Gašpara za  náhradníkov spravodajkyne.






								               Miroslav Čellár v. r. 
                              		             predseda Ústavnoprávneho výboru 
							            Národnej rady Slovenskej republiky


Bratislava 26. mája 2026

